NAJČEŠĆE POSTAVLJENA PITANJA
1. Kako ostvariti pravo na pristup informacijama?

· Podnošenjem usmenog ili pismenog zahtjeva odnosno zahtjeva podnijetog putem telekomunikacijskih uređaja ili poštom na adresu službenika za informiranje.
· Ako je zahtjev podnesen usmeno, o tome će se sastaviti zapisnik, a ako je podnesen putem telefona ili drugog telekomunikacijskog uređaja, sastaviti će se službena zabilješka.
· Pisani zahtjev sadrži: naziv i sjedište tijela Županije kojem se podnosi zahtjev, podatke koji su važni za prepoznavanje tražene informacije, ime i prezime, kao i adresu podnositelja zahtjeva, tvrtku odnosno naziv pravne osobe i njezino sjedište.

· U zahtjevu nije obvezno navoditi razloge zbog kojih se podnosi, ali se može predložiti način na koji će tijelo Županije učiniti informaciju dostupnom.

· Tijela Županije su dužna u roku od 15 dana od primitka zahtjeva omogućiti ovlašteniku pristup informaciji putem službenika za informiranje.

2. Na koje načine Županija neposredno omogućava pristup informacijama?
- objavljivanjem putem WEB stranice Županije,
- najavom aktivnosti i događanja u kojima se kao sudionici pojavljuju predstavnici Županije,

- objavljivanjem informacija o održavanju sjednica Županijske skupštine,
- objavljivanjem informacija o natječajima i natječajnoj dokumentaciji,

- redovitim objavljivanjem akata župana i Skupštine Osječko-baranjske županije u "Županijskom glasniku" Osječko-baranjske županije,

- oglašavanjem u "Narodnim novinama" natječaja i natječajne dokumentacije za javne nabave sukladno posebnim propisima kao i na službenoj web stranici Osječko-baranjske županije,
- održavanjem tiskovnih konferencija i davanjem priopćenja sredstvima javnog priopćavanja,

- neposrednim pružanjem informacija ovlašteniku koji je podnio zahtjev,

- uvidom u dokumente i pravljenjem preslika dokumenata koji sadrže tražene informacije sukladno posebnim zakonima,

- dostavljanjem informacija ovlašteniku koji je podnio zahtjev za preslika dokumenata koji sadrže traženu informaciju.

3. Koje se sve informacije mogu dobiti?

Sve informacije i dokumente koje posjeduje Osječko-baranjska županija, a za koje prema odredbi članka 15. Zakona o pravu na pristup informacijama ("Narodne novine, broj 25/13. i 85/15.) ne postoji ograničenje prava pristupu informacijama.

Javnosti su tako između ostalog dostupne informacije o

- plaćama dužnosnika i zaposlenika Županije,
- voznom parku Županije,
- visini naknada vijećnicima Skupštine Osječko-baranjske županije,
- općim i pojedinačnim aktima financijske prirode uz obvezu zaštite osobnih podataka i
- sustavu županijskih potpora sa datumima objava javnih poziva i visini sredstava koja se dodjeljuju.
